Remorante precellentissimo Rege Roberto Compendii palatio, corroborandam in præsentia ejus obtuli, quam feceram S. Richario, donationis cartulam. Tradideram siquidem ipsi sancto in pago Pontivo villam quæ Comitis Villa vocatur..... quam concessionem in presentia Regis regnique nobilium obtuli, et regia auctoritate confirmandam censui. S. Roberti Regis; S. Constantiæ Reginæ; S. Henrici Ducis; S. Roberti; S. Odonis; S. Angelranni comitis. Actum Compendii palatio nonas aprilis.